b'\n_START_ARTICLE_\nFlame (ra\xc4\x8dunalni\xc5\xa1ki virus)\n_START_SECTION_\nRa\xc4\x8dunalni\xc5\xa1ki virus Flame?\n_START_PARAGRAPH_\nFlame je ra\xc4\x8dunalni\xc5\xa1ki virus imenovan tudi kot Flamer, sKyWlpe ali, Skywiper, je bil ustvarjen s strani obve\xc5\xa1\xc4\x8devalnih slu\xc5\xbeb Zdru\xc5\xbeenih dr\xc5\xbeav Amerike in Izraela predvsem z namenom zbiranja podatkov in sabota\xc5\xbeo ra\xc4\x8dunalni\xc5\xa1kih sistemov v nekaterih dr\xc5\xbeavah na Bli\xc5\xbenjem vzhodu. Primarna tar\xc4\x8da je bila islamska republika Iran.\n_START_SECTION_\nStorilec in \xc5\xbertev\n_START_PARAGRAPH_\nZa razvoj tega programskega virusa naj bi bile odgovorne nekatere ameri\xc5\xa1ke obve\xc5\xa1\xc4\x8devalne slu\xc5\xbebe z National Security Agency (NSA) in Centralno obve\xc5\xa1\xc4\x8devalno agencijo (CIA) v glavni vlogi. Sodelovala pa naj bi tudi dr\xc5\xbeava Izrael, natan\xc4\x8dneje izraelska vojska. Cilj sodelovanja teh dveh dr\xc5\xbeav je bil onesposobiti oziroma upo\xc4\x8dasniti iranski jedrski program in s tem zmanj\xc5\xa1ati njihovo politi\xc4\x8dno mo\xc4\x8d na Bli\xc5\xbenjem vzhodu.\xc2\xa0Poleg Irana so bile na Bli\xc5\xbenjem Vzhodu napadene \xc5\xa1e dr\xc5\xbeave Palestina, Sudan, Sirija, Libanon, Sadova Arabija in Egipt; najdeni pa so bili tudi primeri napadov v Severni Ameriki in Evropi. Virus oziroma napako na sistemu so odkrili iranski ra\xc4\x8dunalni\xc5\xa1ki strokovnjaki, ko so izgubili nekaj zelo pomembnih podatkov na ra\xc4\x8dunalnikih glavnega iranskega terminala za izvoz nafte. Takoj, ko so opazili izgubo podatkov so zaprosili za pomo\xc4\x8d rusko ra\xc4\x8dunalni\xc5\xa1ko varnostno podjetje Kaspersky Lab, ki je po podrobni analizi iranskega ra\xc4\x8dunalni\xc5\xa1kega sistema ugotovilo, da je izguba podatkov delo ra\xc4\x8dunalni\xc5\xa1kega virusa Flame.\n_START_SECTION_\nRazvoj in namen\n_START_PARAGRAPH_\nVirus Flame je v maju leta 2012 odkrilo rusko ra\xc4\x8dunalni\xc5\xa1ko podjetje Kaspersky Lab, ki je na pro\xc5\xa1njo Mednarodne telekomunikacijske Zveze, analiziralo zlonamerno programsko opremo raz\xc5\xa1irjeno na omre\xc5\xbejih nekaterih naftnih polj na Bli\xc5\xbenjem vzhodu. Virus je podoben supervirusu Stuxnet, ki naj bi ga prav tako, skupaj z virusom Flame, razvile ZDA in Izrael v sklopu tajne operacije imenovane "Olimpijske igre". Oba ra\xc4\x8dunalni\xc5\xa1ka virusa sta mo\xc4\x8dno zakodirana in ju je te\xc5\xbeko odkriti. Zmo\xc5\xbena sta delovanja\xc2\xa0 na visoko za\xc5\xa1\xc4\x8ditenih omre\xc5\xbejih, kot so na primer omre\xc5\xbeja iranskega jedrskega programa. Ko enkrat virus Flame oku\xc5\xbei ra\xc4\x8dunalni\xc5\xa1ki programski sistem lahko nadzira monitorje, kamere in mikrofone. Omre\xc5\xbeju lahko daje ter sprejema ukaze preko brez\xc5\xbei\xc4\x8dnega omre\xc5\xbeja. Zaradi teh zmogljivosti lahko Flame posname pogovore preko programa Skype in ostalih komunikacijskih programov v oku\xc5\xbeenem sistemu. Prav tako pa lahko upravlja, fotografira in posreduje posnetke zaslona in ostale pomembne informacije na katerokoli napravo, ki je povezana z vmesnikom bluetooth. Virus se je pravzaprav prena\xc5\xa1al po sistemih kot nadgradnja Microsoftove programske opreme. Flame lahko ozna\xc4\x8dimo kot program, ki je bil ustvarjen z namenom opravljanja vohunske dejavnosti. S tem virusom so ZDA skupaj s pomo\xc4\x8djo Izraela napadle in oku\xc5\xbeile iranski jedrski objekt v Natanzu, kjer so Ira\xc4\x8dani bogatili Uran, s prioritetnim ciljem upo\xc4\x8dasniti razvoj jedrskega programa dr\xc5\xbeave Iran in njihovo bogatitev Urana.\n_START_SECTION_\nZa\xc5\xa1\xc4\x8dita\n_START_PARAGRAPH_\nBoj proti tako kompleksnim virusom kot sta Flame in Stuxnet je zelo te\xc5\xbeaven, kljub mo\xc4\x8dnim antivirusnim programom, ki jih poseduje Iran. Virus je sestavljen iz samo nekaj sto vrstic ra\xc4\x8dunalni\xc5\xa1ke kode, protivirusni programi pa iz sto tiso\xc4\x8de vrstic, ki jih je treba napisati za za\xc5\xa1\xc4\x8dito pred \xc5\xa1tevilnimi kategorijami sovra\xc5\xbenikov. ZDA in Izrael posedujeta veliko finan\xc4\x8dno kapaciteto in zato lahko posledi\xc4\x8dno brez ve\xc4\x8djih problemov ustvarijo uni\xc4\x8dujo\xc4\x8d virus. Kljub neizmerni zmogljivosti virusa Flame, njegov vdor v iranski sistem ni ostal neopa\xc5\xbeen. Tako je kmalu po napadu Iran prosil za pomo\xc4\x8d rusko varnostno podjetje Kaspersky Lab in Mad\xc5\xbearski Univerzitetni laboratorij CrySyS Lab. Obe slu\xc5\xbebi sta potrdili, da virus vsebuje podobne kode oziroma je podobno kodiran, kot Stuxnet. Vendar vseeno ne morejo potrditi, da sta virusa delo istih proizvajalcev, prav tako pa ni nobenega dejanskega oziroma oprijemljivega dokaza, da je to sploh delo dr\xc5\xbeav ZDA in Izraela.'